13. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 534079 της 1/8 Οκτ. 1980 (ΦΕΚ  Β΄ 1029) Περί καθορισμού διαδικασίας καταβολής ενισχύσεως του άρθρ.13 παρ.2 του Ν.Δ. 1313/72. Έχοντας υπόψη: α)Το εδάφ. α' της παρ.2 του άρθρ.13 και παρ.3 του Ν.Δ. 1313/72 «περί μέτρων ενισχύσεως της τουριστικής αναπτύξεως», όπως τροποποιήθηκε και συμπληρώθηκε με το Ν.Δ. 1378/73. β)Το Ν.Δ. 201/74 «περί τροποποιήσεως και συμπληρώσεως της περί Ε.Ο.Τ. Νομοθεσίας». γ)Το Ν.Δ. 216/74 «περί συστάσεως Υπουργείου Προεδρίας της Κυβερνήσεως». δ)Την 539663/241/8.9.76 απόφαση του Υπουργού Προεδρίας της Κυβερνήσεως «περί καθορισμού διαδικασίας καταβολής της εν άρθρ.13, παρ.2 του Ν.Δ. 1313/72, ενισχύσεως», όπως τροποποιήθηκε με την 550473/12.12.78 απόφαση του Υπουργού Προεδρίας της Κυβερνήσεως, οι οποίες καταργούνται, αποφασίζουμε: Άρθρ.1.-(Καταργήθηκε από την 526150/1981, απόφ. Υπ. Πρ. Κυβερνήσεως (κατωτ. αριθ. 14). Άρθρ.2. «1.Επενδύσεις που έχουν υπαχθεί στις πιο πάνω διατάξεις και δεν έχουν ακόμα ολοκληρωθεί εξακολουθούν να κρίνονται από Επιτροπή που αποτελείται από: α)δύο αρχιτέκτονες του ΕΟΤ β)έναν αρχιτέκτονα του ΤΕΕ γ)έναν εκπρόσωπο του ΥΠΠΕ. Όλα τα μέλη ορίζονται με τους αναπληρωτές τους με αποφάσεις του Γενικού Γραμματέα του ΕΟΤ, της Διοικήσεως του ΤΕΕ και του ΥΠΠΕ, αντιστοίχως. Της επιτροπής προεδρεύει ο Αναπλ. Γεν. Γραμματέας του ΕΟΤ αναπληρούμενος από το Διευθυντή της Διευθύνσεως Β΄ Εφαρμογής Προγράμματος και Χωροταξίας, σε περίπτωση κωλύματος ή απουσίας. Η Επιτροπή βρίσκεται σε απαρτία όταν συμμετέχουν 3 τουλάχιστον τακτικά ή αναπληρωματικά μέλη». Η περ.1 αντικαταστάθηκε ως άνω από την 522333/ειδ. 125/28 Ιουλ.-26 Οκτ. 1982 (ΦΕΚ Β΄ 845), αποφ. υπ. Προεδρ. Κυβερν. 2.Με την αυτή, ως άνω, απόφαση του Γενικού Γραμματέα του ΕΟΤ ορίζεται, Γραμματέας της Επιτροπής υπάλληλος του ΕΟΤ (με τον αναπληρωτή του) ο οποίος θα τηρεί τα πρακτικά της Επιτροπής και θα μεριμνά για την σύνταξη και διεκπεραίωση της αλληλογραφίας αυτής. 3.Έργο της Επιτροπής είναι: α)Η εξέταση της πλήρους αρχιτεκτονικής μελέτης, της τεχνικής εκθέσεως και του προϋπολογισμού σύμφωνα με τις έντυπες οδηγίες του ΕΟΤ. β)Η παρακολούθηση των εργασιών (μετατροπής) των διαφόρων σταδίων. γ)Η εξέταση αιτήσεων για επέκταση αντικειμένου προκειμένου να περιληφθούν ουσιώδεις παραλειφθείσες εργασίες ή αναγκαίες εργασίες που προέκυψαν κατά την εφαρμογήν της μελέτης. δ)Η εξέταση αιτήσεων για αναθεώρηση προϋπολογισμών στις προβλεπόμενες περιπτώσεις. 4.Το έργο της Επιτροπής υποβοηθείται από εισηγητικές εκθέσεις που συντάσσουν τα μέλη ή οι ορισθέντες από την Τεχνική Δ/νση για έλεγχο των μελετών Τεχνικοί ή ο Γραμματέας (ή ο αναπληρωτής αυτού) κατ' εντολήν της Επιτροπής. Το άρθρ.2 τροποποιήθηκε ως άνω από την 526150/1981 απόφ. Υπ. Πρ. Κυβερνήσεως (κατωτ. αριθ. 14). Άρθρ.3.-1.Αφού ο ενδιαφερόμενος λάβει θετική Απόφαση του ΕΟΤ, υποβάλει προς την Επιτροπή της παρ.1 του άρθρ.2 της παρούσης εις 3πλούν πλήρη αρχιτεκτονική μελέτη (καθώς και στατική και ηλεκτρομηχανολογική μελέτη εφ' όσον κριθεί σκόπιμο από την Επιτροπή και κοινοποιηθεί εγγράφως στον ενδιαφερόμενο), τεχνική έκθεση και αναλυτικό προϋπολογισμό σύμφωνα με τις έντυπες οδηγίες του ΕΟΤ. Τα ανωτέρω δικαιολογητικά πρέπει να υποβληθούν μέσα σε 6 μήνες από την κοινοποίηση της Αποφάσεως του Γεν. Γραμματέα του ΕΟΤ, αλλιώς η Απόφαση αυτή του Γεν. Γραμματέα του ΕΟΤ παύει να ισχύει. Με νέα αιτιολογημένη απόφαση της Επιτροπής είναι δυνατό να δοθεί παράταση που δε θα υπερβαίνει τους 3 μήνες. 2.Η αρχιτεκτονική μελέτη της προηγουμένης παραγράφου ελέγχεται από τους Αρχιτέκτονες της Επιτροπής του άρθρ.2 της παρούσης οι οποίοι εισηγούνται προς την Επιτροπή την έγκριση ή απόρριψή της όπως και τις αναγκαίες διορθώσεις. Η στατική μελέτη και ο προϋπολογισμός του έργου ελέγχεται από τον Πολιτικό Μηχανικό, η δε ηλεκτρομηχανολογική μελέτη ελέγχεται από τον Μηχανικό-Ηλεκτρολόγο που έχει ορίσει η Υπηρεσία. Οι ανωτέρω τεχνικοί είναι υποχρεωμένοι να ελέγξουν τις σχετικές μελέτες μέσα σε 20 ημέρες από την ημερομηνία που θα τους παραδοθούν από το Γραμματέα της Επιτροπής. Οι εγκεκριμένες μελέτες και προϋπολογισμοί πρέπει να φέρουν την υπογραφή του ελέγξαντος τεχνικού. Οι τυχόν παρατηρήσεις θα υποβάλλονται εγγράφως στην Επιτροπή. Η Επιτροπή εγκρίνει ή απορρίπτει τη μελέτη, μπορεί δε να φέρει τις αναγκαίες διορθώσεις ή να προβεί σε συγκεκριμένες υποδείξεις. Τα ανωτέρω θα περιλαμβάνονται σε σχετικό τυποποιημένο έντυπο που θα υπογράφεται κατά τη Συνεδρίαση από τα μέλη της Επιτροπής και θα αποτελεί τμήμα των Πρακτικών. Με βάση την έγκριση της Επιτροπής εκδίδεται, μερίμνη της αρμόδιας Υπηρεσίας, Απόφαση του Διοικητικού Συμβουλίου του ΕΟΤ περί εγκρίσεως της ενισχύσεως και του ποσοστού στο οποίο θα ανέλθει η ενίσχυση αυτή, όπως και η εκτελεστι(Αντί για τη σελ. 116,867(α) Σελ. 116,867(β) Τεύχος ΣΤ101-Σελ. 91 Τουριστική Ανάπτυξη 18.Β.ο.13 440 κή αυτής απόφαση του Γεν. Γραμματέα του ΕΟΤ, που κοινοποιείται στον ενδιαφερόμενο, μερίμνη της αρμόδιας για την κίνηση της διαδικασίας εγκρίσεως ενισχύσεως Υπηρεσίας του ΕΟΤ. Μετά την έγκριση της Μελέτης η Επιτροπή πρέπει να καθορίζει το χρονικό όριο αποπερατώσεως των εργασιών, κατανομή αυτών σε στάδια, όταν τούτο είναι σκόπιμο και εφικτό και κατανομή του ποσού της ενισχύσεως ανάλογα με τα στάδια αυτά. Στην συνέχεια καθορίζεται από την Επιτροπή η λειτουργική μορφή της Τουριστικής Εγκαταστάσεως και ο αριθμός των κλινών με βάση την αίτηση του ενδιαφερομένου και τις πραγματικές δυνατότητες του κτίσματος. Μία σειρά εγκεκριμένων σχεδίων της όλης μελέτης υποβάλλεται στη Δ/νση ΣΤ΄ Διαμονής και Εστιάσεως και επέχει θέση εγκρίσεως της καταλληλότητας και των αρχιτεκτονικών σχεδίων κατά τα καθιερωμένα, μια σειρά σχεδίων κρατείται στα αρχεία της Επιτροπής και η τρίτη σειρά επιστρέφεται στον ενδιαφερόμενο. Μετά την ολοκλήρωση των εργασιών κάθε σταδίου ή μετά την ολοκλήρωση των εργασιών, εφ' όσον δεν ορίστηκαν στάδια, διενεργείται αυτοψία από την Επιτροπή ή μέλη αυτής που τυγχάνουν διπλωματούχοι Αρχιτέκτονες-Μηχανικοί ή μέλος αυτής διπλωματούχο Αρχιτέκτονα-Μηχανικό ή από άλλο Αρχιτέκτονα-Μηχανικό ή από άλλο ΑρχιτέκτοναΜηχανικό του ΕΟΤ, ενημερωμένο σχετικά από την Επιτροπή. Τα αποτελέσματα της αυτοψίας και σχετικές παρατηρήσεις θα αναφέρονται εγγράφως προς την Επιτροπή. Σκοπός της αυτοψίας είναι η διαπίστωση της πιστής εφαρμογής της εγκριθείσης μελέτης (χρησιμοποίηση των κατάλληλων υλικών, μη υπέρβαση των εγκριθεισών εργασιών κτλ.). 4.Μετά το τέλος των εργασιών κάθε σταδίου και την, σύμφωνα με την προηγούμενη παράγραφο αυτοψία, καταβάλλεται στον κύριο του κτιρίου το τμήμα της ενισχύσεως που αναλογεί. Αν από την αυτοψία διαπιστωθεί η μη πιστή εφαρμογή της εγκριθείσης μελέτης, αναστέλλεται η καταβολή της ενισχύσεως και χορηγείται στον κύριο προθεσμία συμμορφώσεως προς τη μελέτη σύμφωνα με τις υποδείξεις της Επιτροπής. Εφ' όσον παρέλθει άπρακτη η προθεσμία ή μη παράτασή της η οποία τυχόν χορηγήθηκε, ματαιώνεται, με απόφαση του Δ.Σ. του ΕΟΤ, η χορήγηση της ενισχύσεως. Οποιαδήποτε καθυστέρηση οφείλεται σε υπαιτιότητα του ΕΟΤ δεν υπολογίζεται σε βάρος του ενδιαφερομένου. 5.Η αναθεώρηση του εγκεκριμένου προϋπολογισμού ενός έργου, με αίτηση του ιδιοκτήτη και για οποιαδήποτε αιτία, (π.χ. ανατιμήσεις υλικών και εργασίας κτλ.) εξετάζεται από την Επιτροπή του άρθρ.2 μόνον εφ' όσον ο εγκεκριμένος προϋπολογισμός δεν υπερβαίνει τα πέντε εκατομμύρια δραχμές. Αναθεώρηση προϋπολογισμού έργου, που υπερβαίνει τα 5.000.000 δεν είναι δυνατή. Σελ. 116,868(β) Τεύχος ΣΤ101-Σελ. 92 Άρθρ.4.-Οι αμοιβές της Αρχιτεκτονικής, στατικής και ηλεκτρομηχανολογικής μελέτης και επιβλέψεως του άρθρ.3 της παρούσης, περιλαμβάνονται στον προϋπολογισμό των δαπανών του έργου, επί του οποίου υπολογίζεται η ενίσχυση που χορηγείται από τον ΕΟΤ. Άρθρ.5.-Η Επιτροπή του άρθρ.2 της παρούσης παρέχει κατά την έγκριση της μελέτης έγγραφες υποδείξεις για τον ενδεικνυόμενο, για το συγκεκριμένο κτίριο, εξοπλισμό και επίπλωση, λαμβάνουσα υπόψη τον ειδικό αρχιτεκτονικό χαρακτήρα του κτιρίου, την τοπική λαϊκή παράδοση κτλ. Άρθρ.6.-Πριν από τη χορήγηση της άδειας λειτουργίας και την, στη συνέχεια, έγκριση τιμών, κατά τις διατάξεις του Π.Δ. 33/79, απαιτείται η διενέργεια αυτοψίας από μέλος της Επιτροπής και υπάλληλο των αρμοδίων Δ/νσεων (ΣΤ΄ ή Θ΄). Άρθρ.7.-Η παρούσα απόφαση αρχίζει να ισχύει από τη δημοσίευσή της στην Εφημερίδα της Κυβερνήσεως. 18.Β.ο.13 Τουριστική Ανάπτυξη 441 